CELEX: 32006D0572
Language: el
Date: 2006-08-18 00:00:00
Title: 2006/572/ΕΚ: Απόφαση της Επιτροπής, της 18ης Αυγούστου 2006 , για τροποποίηση της απόφασης 2005/393/ΕΚ όσον αφορά τις απαγορευμένες ζώνες σχετικά με τον καταρροϊκό πυρετό του προβάτου στην Ισπανία και την Πορτογαλία [κοινοποιηθείσα υπό τον αριθμό Ε(2006) 3700]   (Κείμενο που παρουσιάζει ενδιαφέρον για τον ΕΟΧ)

19.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 227/60
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Αυγούστου 2006
   για τροποποίηση της απόφασης 2005/393/ΕΚ όσον αφορά τις απαγορευμένες ζώνες σχετικά με τον καταρροϊκό πυρετό του προβάτου στην Ισπανία και την Πορτογαλία
   [κοινοποιηθείσα υπό τον αριθμό Ε(2006) 3700]
   (Κείμενο που παρουσιάζει ενδιαφέρον για τον ΕΟΧ)
   (2006/572/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εκρίζωσης του καταρροϊκού πυρετού του προβάτου (1), και ιδίως το άρθρο 8 παράγραφος 3 στοιχείο γ) και το άρθρο 19 παράγραφος 3,
   Εκτιμώντας τα ακόλουθα:
   
               (1)
            
            
               Η οδηγία 2000/75/ΕΚ ορίζει κανόνες και μέτρα ελέγχου για την καταπολέμηση του καταρροϊκού πυρετού του προβάτου στην Κοινότητα, συμπεριλαμβανομένου του καθορισμού ζωνών προστασίας και εποπτείας και της θέσπισης απαγόρευσης για την απομάκρυνση των ζώων από τις εν λόγω ζώνες.
            
         
               (2)
            
            
               Η απόφαση 2005/393/ΕΚ της Επιτροπής, της 23ης Μαΐου 2005, για τις ζώνες προστασίας και εποπτείας σχετικά με τον καταρροϊκό πυρετό του προβάτου και για τους όρους που ισχύουν για τις μετακινήσεις από τις ζώνες αυτές ή διαμέσου αυτών (2) προβλέπει την οριοθέτηση των συνολικών γεωγραφικών περιοχών όπου τα κράτη μέλη καθορίζουν ζώνες προστασίας και εποπτείας («απαγορευμένες ζώνες») σχετικά με τον καταρροϊκό πυρετό του προβάτου.
            
         
               (3)
            
            
               Η Ισπανία ενημέρωσε την Επιτροπή ότι διαπιστώθηκε η παρουσία του φορέα του ιού σε ορισμένες νέες περιοχές στα όρια της απαγορευμένης ζώνης.
            
         
               (4)
            
            
               Κατά συνέπεια, η απαγορευμένη ζώνη που αφορά την Ισπανία πρέπει να επεκταθεί λαμβάνοντας υπόψη τις διαθέσιμες πληροφορίες σχετικά με την οικολογία του φορέα του ιού και την εξέλιξη της εποχιακής δραστηριότητάς του.
            
         
               (5)
            
            
               Η Πορτογαλία ενημέρωσε την Επιτροπή ότι από το Νοέμβριο του 2005 κανένας ιός δεν έχει κυκλοφορήσει στους δήμους Oleiros, Sertã και Vila de Rei.
            
         
               (6)
            
            
               Ως εκ τούτου, οι εν λόγω δήμοι πρέπει να θεωρηθούν απαλλαγμένες από τον καταρροϊκό πυρετό του προβάτου και, βάσει του τεκμηριωμένου αιτήματος της Πορτογαλίας, να διαγραφούν από τον πίνακα απαγορευμένων ζωνών.
            
         
               (7)
            
            
               Επομένως, η απόφαση 2005/393/ΕΚ πρέπει να τροποποιηθεί ανάλογα.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Ι της απόφασης 2005/393/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Αυγούστου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 327 της 22.12.2000, σ. 74.
   
      (2)  ΕΕ L 130 της 24.5.2005, σ. 22. Απόφαση όπως τροποποιήθηκε τελευταία με την απόφαση 2006/273/ΕΚ (ΕΕ L 99 της 7.4.2006, σ. 35).
   
      ΠΑΡΑΡΤΗΜΑ
      
                  1.
               
               
                  Στο παράρτημα Ι της απόφασης 2005/393/ΕΚ, ο κατάλογος των απαγορευμένων περιοχών στη ζώνη Ε (ορότυπος 4), που αφορά την Ισπανία, αντικαθίσταται από τον ακόλουθο:
                  «Ισπανία:
                  
                  
                              —
                           
                           
                              Αυτόνομη περιφέρεια Extremadura: επαρχίες Cáceres, Badajoz.
                           
                        
                              —
                           
                           
                              Αυτόνομη περιφέρεια Ανδαλουσίας: επαρχίες Cádiz, Córdoba, Huelva, Jaén (“comarcas” Alcalá la Real, Andújar, Huelma, Jaén, Linares, Santiesteban del Puerto, Ubeda), Málaga, Sevilla.
                           
                        
                              —
                           
                           
                              Αυτόνομη περιφέρεια Castilla-La Mancha: επαρχίες Albacete (“comarca” Alcaraz), Ciudad Real, Toledo.
                           
                        
                              —
                           
                           
                              Αυτόνομη περιφέρεια Castilla-La Mancha: επαρχίες Avila (“comarcas” Arenas de San Pedro, Candeleda, Cebreros, Las Navas del Marqués, Navaluenga, Sotillo de la Adrada), Salamanca (“comarcas” Béjar, Ciudad Rodrigo και Sequeros).
                           
                        
                              —
                           
                           
                              Αυτόνομη περιφέρεια Μαδρίτης: επαρχία Μαδρίτης (“comarcas” Alcalá de Henares, Aranjuez, Arganda del Rey, Colmenar Viejo, El Escorial, Grinon, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés)»
                           
                        
            
                  2.
               
               
                  Στο παράρτημα Ι της απόφασης 2005/393/ΕΚ, ο κατάλογος των απαγορευμένων περιοχών στη ζώνη Ε (ορότυπος 4), που αφορά την Πορτογαλία, αντικαθίσταται από τον ακόλουθο:
                  «Πορτογαλία:
                  
                  
                              —
                           
                           
                              Περιφερειακή διεύθυνση γεωργίας Algarve: όλα τα concelhos.
                           
                        
                              —
                           
                           
                              Περιφερειακή διεύθυνση γεωργίας Alentejo: όλα τα concelhos.
                           
                        
                              —
                           
                           
                              Περιφερειακή διεύθυνση γεωργίας Ribatejo e Oeste: concelhos Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes και Sardoal.
                           
                        
                              —
                           
                           
                              Περιφερειακή διεύθυνση γεωργίας Beira Interior: concelhos Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão και Mação»